stanford-oval/wikipedia huggingface dataset:
קרב מרג' דאבק
ראו גם

ממלוכים
לקריאה נוספת

אמנון כהן (עורך), היסטוריה של ארץ-ישראל, כרך 7: שלטון הממלוכים והעות'מאנים (1804-1250), ירושלים, כתר ויד יצחק בן-צבי, 1981
מרדכי גיחון, אטלס כרטא לתולדות ארץ ישראל, מביתר ועד תל-חי: היסטוריה צבאית, ירושלים 1974. עמ' 73
רמון קלמנטה
ביוגרפיה

רמון קלמנטה (באנגלית: Ramon Clemente;‏ נולד ב-11 בדצמבר 1985) הוא כדורסלן אמריקאי-פורטוריקני.
קלמנטה נולד בניו יורק ושיחק במכללות ‏ Paris JR collage וויצ'יטה סטייט, שם שיחק יחד עם הכדורסלן הישראלי גל מקל. קלמנטה מחזיק באזרחות פורטו-ריקנית.
קלמנטה, המתנשא לגובה 1.99 מטר, שיחק במכבי אשדוד בעונת 2009/10 ורשם ממוצע של: 20.5 נקודות, 11.8 ריבאונדים, 1.3 אסיסטים ו-1.6 חטיפות.
בחודש ספטמבר 2010 חתם בקבוצת הפועל יקנעם/מגידו. ובחודש אוגוסט 2011 עבר להפועל קריית טבעון. בחודש יולי 2012 חתם בקבוצת עירוני נהריה.
נבחרת לאומית

קלמנטה משתייך לנבחרת פוארטו ריקו, שם הוא משתף פעולה עם קרלוס ארויו, חוסה חואן בראה ודניאל סנטיאגו. בחודש ספטמבר 2013 הגיע עם נבחרתו למקום השני באליפות אמריקה בכדורסל, לאחר שהפסידו בגמר לנבחרת מקסיקו 91-89.
ריצ'מונד (קנטקי)

העיר ריצ'מונד (באנגלית: Richmond) היא המרכז המנהלי של מחוז מדיסון במדינת קנטקי, ארצות הברית. היא נקראת על שם העיר ריצ'מונד שבווירג'יניה ובה שוכנת אוניברסיטת מזרח קנטקי. על פי מפקד האוכלוסין של שנת 2010, נמנו בריצ'מונד 31,364 תושבים ועל פי הערכות הגיעה האוכלוסייה בשנת 2014 ל-33,556 נפש. ריצ'מונד היא העיר השביעית בגודלה במדינת קנטקי (לאחר לואיוויל, לקסינגטון, אוונסבורו, בולינג גרין קובינגטון והופקינסוויל) והעיר השנייה בגודלה באזור הבלוגראס לאחר לקסינגטון. ריצ'מונד משמשת כמרכז תעסוקה וקניות חשוב לחלקה הדרומי-מרכזי של קנטקי.
היסטוריה

ריצ'מונד נוסדה בשנת 1798 על ידי קולונל ג'ון מילר (John Miller), ששירת כחייל במלחמת העצמאות של ארצות הברית. על פי סיפור מקומי, נמשך מילר למקום בזכות מיי המעיין הטובים שלא היו נפוצים באזור ואופיים הידידותי של שבטי האינדיאנים המקומיים. באותה השנה, אישרה הרשות המחוקקת בקנטקי את העברת המרכז האדמיניסטרטיבי של המחוז ממילפורד (Milford) לשטח שבבעלותו של הקולונל מילר. לאחר שתושבי מילפורד התנגדו למהלך, התקיים דו-קרב בין נציג ממילפורד לבין נציג מריצ'מונד. תוצאת הקרב לא תועדה, אך המחוז אישר את המעבר במרץ 1798. ב-4 ביולי 1798 נקראה העיירה ריצ'מונד באופן רשמי, לכבוד מקום הולדתו של מילר בווירג'יניה.
בזמן מלחמת האזרחים נערך ב-30 באוגוסט 1862 קרב בין צבא האיחוד וצבא הקונפדרציה סמוך לריצ'מונד. כוחות הקונפדרציה בפיקודו של אדמונד קירבי סמית' הביסו את כוחות האיחוד בפיקודו של ויליאם נלסון, כאשר מתוך 6,500 אנשיו של נלסון, נהרגו ונפצעו כ-1,000 ויותר מ-4,000 נשבו. ההיסטוריון שלבי פוט (Shelby Foote) הכתיר את הקרב כ"קרוב ביותר ל[קרב] קנה שהושג על ידי גנרל כלשהו, מהצפון או מהדרום, במהלך המלחמה כולה".
ב-1906 נוסדה בריצ'מונד אוניברסיטת מזרח קנטקי (תחת השם Eastern Kentucky State Normal School) כמרכז להכשרת מורים, ו-11 סטודנטים מהכיתה הראשונה סיימו את לימודיהם ב-1909. האוניברסיטה הפכה לבת ארבע שנות לימוד ב-1922 ולימודי תארים מתקדמים נוספו ב-1935. ב-22 בפברואר 1966 קיבלה האוניברסיטה את שמה הנוכחי.
בשנות התשעים המאוחרות ובמהלך העשור הראשון של המאה ה-21 נהנתה ריצ'מונד משיגשוג בכל הקשור למגורים ולמסחר. ריצ'מונד היא, נכון ל-2008, העיר השישית בגודלה בקנטקי, לאחר עלייה של חמישה מקומות ממיקומה הקודם במפקד האוכלוסין בשנת 2000‏.
גאוגרפיה

על פי מכון הסקרים האמריקני, מגיע שטחה הכולל של העיר ל-49.9 קמ"ר, 49.5 קמ"ר הם שטחי יבשה ו-0.4 קמ"ר הם שטחי מים.
חוק וממשל

תושבי ריצ'מונד בוחרים ראש עיר וארבעה נציבים המרכיבים את מועצת העיר. המועצה מתפקדת כרשות המחוקקת ומייצגת את האינטרסים של תושבי העיר כאשר הם ישימים. הוועדה גם ממנה את המנכ"ל המתפקד כרשות המבצעת ואחראי לפעילות השוטפת של העיר.
ראש העיר נבחר לקדנציה של ארבע שנים, וכל חבר ועדה נבחר לתקופה של שנתיים. אורך הקדנציה של מנכ"ל העיר אינו מוגבל בזמן[דרוש מקור].
הערות שוליים

↑  Robert R. Blythe, Mayor, Richmond.ky.us
↑  American FactFinder
↑  City of Richmond-City History
↑  The Battle of Richmond Association
↑  Brown, Kent Masterson. The Civil War in Kentucky: battle for the Bluegrass State. Da Capo Press, 2000. ISBN 1882810473. עמוד 134, הערה מספר 1
↑  אתר אוניברסיטת מזרח קנטקי
↑  "Kentucky by Place"
| דגל קנטקי מדינת קנטקי |
| --- | --- | --- |
| בירת המדינה | פרנקפורט |  |
| אזורים גאוגרפיים | הרי קאמברלנד • עמק טנסי • המטרופולין של לואיוויל |  |
| היישובים הגדולים ביותר | לואיוויל • לקסינגטון • באולינג גרין • אוונסבורו • קובינגטון • הופקינסוויל • ריצ'מונד • פלורנס • ג'ורג'טאון • הנדרסון • אליזבת'טאון • ניקולאסוויל • ג'פרסונטאון • פרנקפורט • פאדוקה • אינדפנדנס • רדקליף • אשלנד • מדיסונוויל • וינצ'סטר |  |
| נושאים נוספים | מחוזות • סמלים • היסטוריה • דמוגרפיה • יהדות קנטקי |  |
| --- | --- |
בקרת זהויות :  NLI: 987007554827105171  LCCN: n50024713  MusicBrainz: fbc96457-6f43-4f7d-9b11-c6c73d6e80e1  NARA: 10045899  VIAF: 237008612   WorldCat (עם VIAF): 237008612
רוברט ארנשו

רוברט ארנשו (באנגלית: Robert Earnshaw; נולד ב-6 באפריל 1981) הוא כדורגלן עבר ולשי ששיחק בעמדת החלוץ, ורשם קרוב לשישים הופעות במדי נבחרת ויילס.
קריירה

ארנשו נולד במולופריה, זמביה ב-1981, בן לדייוויד, כורה פחם, וריטה. כשהיה בן חמש עברה המשפחה למלאווי, ועוד לפני שהיה בן 9, משפחתו היגרה לוויילס לאחר מות האב דייוויד. אמו ריטה, מתאגרפת זמבית, חשבה שהדרך הטובה ביותר לעזור לבנה להשתלב בסביבה החדשה הייתה דרך רישומו לקבוצות הראגבי והאתלטיקה של בית ספרו. כשהיה בן 12 הגיע המפנה, אז עזב את הראגבי לטובת הכדורגל.
בשנת 1997 גווין טייט שהיה אז מאמן קבוצת הנוער של קארדיף סיטי זימן את רוברט לאימון של הקבוצה שלאחריו חתם על חוזה נוער לעונה אחת. לאחר עונה מוצלחת בקבוצת הנוער זומן ארנשו לסגל הנבחרת הצעירה של ויילס. אחרי שעבר לשנה התחשלות בגרינוק מורטון הסקוטית הוא קיבל לבסוף את ההזדמנות בקבוצה הבוגרת של קארדיף. 4 עונות מוצלחות היו לרוברט בקארדיף שגם זכה במאי 2002 לזימון בכורה לנבחרת הבוגרת של וויילס. במשחקו הראשון בה, ואחרי שכבש רק שער אחד במדי נבחרת הנוער, הוא גם הצליח לנצח את נבחרת גרמניה באצטדיון המילניום כשהכניע את אוליבר קאן ונבחר למצטיין‏. באותה שנה נבחר ארנשו לשחקן הוולשי הצעיר המצטיין.
בשנת 2004 נרכש ארנשו על ידי וסט ברומיץ' אלביון בסכום המוערך ב-3 מיליון ליש"ט. ארנשו לא מצא את מקומו בקבוצה ורק במחזור השביעי הבקיע את שערו הראשון. למרות שמאמן הקבוצה דאז בריאן רובסון ראה בארנשו כשחקן ספסל ארשנואו סיים כמלך השערים של הקבוצה עם 14 כיבושים. לאחר שנתיים במועדון עבר ארנשו לדרבי קאונטי, ומשם לנוריץ' סיטי. בשנת 2008 עבר לנוטינגהאם פורסט, ובמדיה שיחק שלוש שנים וכבש 35 שערים.
בשנת 2011 חזר ארנשו לקבוצת נעוריו, קארדיף סיטי, ובספטמבר 2012 הגיע לישראל והושאל למכבי תל אביב לעונה אחת, אך כבר בתחילת ינואר חזר לקארדיף. כעבור חודש חתם בקבוצת טורונטו הקנדית, המשחקת ב-MLS. ב-21 במרץ 2014 חתם ארנשו בבלקפול מליגת המשנה באנגליה על חוזה קצר טווח עד סיום עונת 2013/2014. ארנשו ערך הופעה אחת בלבד בקבוצה, ובתום העונה שוחרר מהמועדון.
ב-15 באוגוסט 2014 חתם ארנשו בשיקגו פייר מליגת ה-MLS, ובמדיה שיחק שלושה חודשים וכבש שלושה שערים בחמישה משחקים. במרץ 2015 חתם בקבוצת ונקובר וייטקאפס. ב-28 בינואר 2016 הודיע ארנשו על פרישה ממשחק פעיל בגיל 34.
ארנשו הוא השחקן היחיד שהבקיע שלושער בארבע הליגות העליונות באנגליה, בגביע ה-FA ובגביע הליגה האנגלי.
הערות שוליים

↑  ארנשו חותם ניצחון היסטורי, באתר BBC,‏ 14 במאי 2002
↑  שירלי בר דיין, ‏ארנשו סגר במכבי ת"א: "אתן למועדון את כל מה שיש לי", באתר ערוץ הספורט, 20 בספטמבר 2012
↑  רענן ברנובסקי‏, מכבי תל אביב: רוברט ארנשו שוחרר מהקבוצה, באתר וואלה, 3 בינואר 2013
↑  רוברט ארנשו פרש: הכדורגל היה כמו אבא בשבילי, באתר ONE‏, 28 בינואר 2016
| --- | --- |
בקרת זהויות :  LCCN: no2012043252  VIAF: 232933914   WorldCat (עם VIAF): 232933914
רודולף השני, מרקיז באדן-באדן

| --- | --- |
 לידה:  המאה ה־13 
 פטירה:  14 בפברואר 1295 
 מדינה:  גרמניה 
 בן או בת זוג:  Adelaide of Ochsenstein (1258–?) 
 
רודולף השני, מרקיז באדן-באדן (בגרמנית: Rudolf II. von Baden; נפטר ב-14 בפברואר 1295) היה בנם השני של רודולף הראשון, מרקיז באדן ואשתו קוניגונדה מאברשטיין. עד מותו של אביו, הוא היה ידוע בשם "רודולף הצעיר"; לאחר מות אביו, הוא נודע בשם "רודולף הזקן", כדי להבדיל בינו לבין אחיו הצעיר.
רודולף השני התחתן עם אדלייד מאוכסנשטיין, שהייתה אלמנתו של רוזן שטרסברג. היו לה בן ושתי בנות מנישואיה הראשונים. בתה גררטוד נישאה לאחיו הצעיר של רודולף, רודולף השלישי.
ראיין קוואנטן

| --- | --- |

 לידה:  28 בנובמבר 1976 (בן 47) סידני, אוסטרליה 
 מדינה:  אוסטרליה 
 תקופת הפעילות:  מ-1991
 מקום לימודים:  אוניברסיטת סידני  St Paul's College, Manly 
 http://ryankwanten.com
 פרופיל ב-IMDb
 
ראיין קוואנטן (באנגלית: Ryan Kwanten; נולד ב-28 בנובמבר 1976) הוא שחקן אוסטרלי שהתפרסם כשגילם את דמותו של ויני פטרסון (אנ') באופרת הסבון "קרוב רחוק", ובהמשך בסדרות הטלוויזיה "סאמרלנד" ו"דם אמיתי".
ביוגרפיה

קוואנטן נולד ב-28 בנובמבר 1976 בעיירת החוף טריגל (אנ'), ניו סאות' ויילס באוסטרליה, כאחד משלושה אחים שגודלו על ידי האם קריס, רכזת במוקד חירום הטלפוני לייף ליין (אנ') והאב אדי קוואנטן, עובד בסוכנות ממשלתית ימית. אדי הוא הולנדי. אחיו הקטנים של ריאן הם מיטשל, מוזיקאי, ולויד, רופא. ראיין למד בקולג' הקתולי סנט פול (אנ')בשכונה הפרברית מאנלי (אנ'), צפונית לסידני. לאחר מכן קיבל תואר ראשון במסחר מאוניברסיטת סידני.
בנעוריו עסק בפעילויות ספורט רבות, וקריירת המשחק שלו החלה באופן מקרי למדי. כשהיה בן 15, המתין לאמו שתאסוף אותו לאימון שחייה. משבוששה להגיע, נכנס לבניין הסמוך, בו נערכו מבחני בד לסוכנות שחקנים מקומית. הוא החליט להיבחן, והתקבל. בין היתר היה מיוצג על ידי סוכנת השחקנים הישראלית-אמריקאית אורלי אדלסון (אנ').
קריירה

בשנת 1991 קיבל את תפקידו הראשון בתפקיד אורח בסדרת הטלוויזיה "ספר הפרשיות של שרלוק הולמס" אשר שודרה ברשת הטלוויזיה הבריטית ITV.
בשנת 1992 השתתף במספר פרקים באופרת הסבון "A Country Practice". בהמשך קיבל מספר תפקידים קטנים נוספים בקולנוע ובטלוויזיה, עד שב-1997 שיחק בתפקיד ראשי את ג'וש בסדרה "במלכודת העולמות: ארצו של לורד הדרקון". עוד באותה שנה, לוהק לאופרת הסבון "קרוב רחוק", שם הוא גילם בה את דמותו של ויני פטרסון, גולש טוב מראה אך לא יוצלח, שמחפש אחר דרכים קלות להתעשרות, עד שלבסוף מוצא את מקומו כמציל. ב-2002, זמן קצר לאחר שכחלק מעלילת הסדרה נישא ויני לליאה (אדה ניקודמו) ולשניים נולד בן, החליט קוואנטן לעזוב את הסדרה, ולעבור לארצות הברית.
בשנת 2004 לוהק קוואנטן לסדרה "סאמרלנד" של רשת "The WB", בה גילם את דמותו של ג'יי אנדרסון, גולש אוסטרלי שהיה אחד מחבריה הקרובים של הדמות הראשית בסדרה (לורי לאפלין). מאז 2008 הוא משתתף בסדרה "דם אמיתי" של רשת HBO, בה הוא מגלם את דמותו של ג'ייסון סטקהאוס.
מאז הגעתו לארצות הברית, השתתף קוואנטן גם במספר סרטי קולנוע. בהם, "פליקה" (2006), "דממת מוות" (2007), סרט האימה "Don't Fade Away"‏ מ-2010 בו גילם את התפקיד הראשי והסרטים "הוריקן" ו"סופר קון" (2018).
בשנת 2013 כיכב קוואנטן בקומדיה הרומנטית הקנדית "טעות מהסוג הנכון" לצדה של קתרין אוהרה.
בשנת 2015 תרם את קולו לסרט האנימציה האוסטרלי "בלינקי ביל הסרט". באותה שנה כיכב בתפקיד הראשי בסרט הפעולה האמריקאי-קולומביאני "תחרות נשק". ב-2016 כיכב בסרט "מי מקבל את הכלב?" לצדה של אליסיה סילברסטון.
בשנת 2018 החל לשחק בתפקיד הראשי של סטיב האמונד בסדרת הדרמת-פשע "The Oath" בשירות הסטרימינג של Sony Crackle. בפברואר 2019 שב עם תפקידו לעונה שנייה.
בשנת 2020 שיחק בסרט המדע בדיוני "2067". בשנה זו הצטרף לעונה השנייה של סדרת האנתולוגיה האמריקאית "שקרים קדושים" בשירות הסטרימינג Facebook Watch.
בשנת 2021 שיחק בתור ג'ורג' בל בסדרת האנתולוגיה "הם" מבית פריים וידאו.
בשנת 2022 כיכב בסדרת המדע-בדיוני האמריקאית "Kindred" מבית רשת FX on Hulu; הסדרה אשר מבוססת על הרומן באותו שם מאת אוקטביה א. באטלר, בוטלה לאחר עונתה הראשונה.
ב-29 בספטמבר 2023 יצא לאור הסרט "Head Count" בכיכובו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1994 | Bullet Down Under | ילד |  |
| 2003 | Liquid Bridge | ניק מק'קאלום |  |
| 2004 | America Brown | ריקי בראון |  |
| 2006 | פליקה (אנ') | הווארד מקלפלין |  |
| 2007 | דממת המוות | ג'יימי אשן |  |
| 2010 | Red Hill | שיין קופר |  |
| 2010 | גריף הבלתי נראה (אנ') | גריף |  |
| 2010 | אגדה עם כנפיים | קלאד | דיבוב |
| 2011 | Don't Fade Away | ג'קסון וייט |  |
| 2012 | Not Suitable for Children | ג'ונה |  |
| 2013 | Mystery Road | פיט ביילי |  |
| 2013 | The Right Kind of Wrong | ליאו פאלאמינו |  |
| 2013 | Knights of Badassdom | ג'ו רוויט |  |
| 2014 | טיסה 7500 (אנ') | בראד מרטין |  |
| 2014 | Rio, I Love You | ג'יי אמוט |  |
| 2014 | Northmen: A Viking Saga | קונל |  |
| 2014 | Reach Me | ג'ק בארנס |  |
| 2015 | לחטוף את פרדי הייניקן (אנ') | יאן בולארד |  |
| 2015 | בלינקי ביל: הסרט (אנ') | בלינקי ביל | דיבוב |
| 2015 | תחרות נשק (אנ') | ג'ון |  |
| 2016 | Who Gets the Dog? | קליי לונרגן |  |
| 2018 | Supercon | מאט ווילר |  |
| 2018 | הוריקן (אנ') | בריז ראטלדג' |  |
| 2019 | Kill Chain | אריקסון |  |
| 2020 | 2067 (אנ') | ג'וד מאת'רס |  |
| 2022 | Expired | ג'ק |  |
| 2022 | Glorious | ווס | גם מפיק |
| 2022 | Section Eight | ג'ייק את'רטון |  |
| 2023 | Head Count | סויר |  |
| 2023 | The Portrait | אלכס |  |
| TBA | Primitive War |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | ספר הפרשיות של שרלוק הולמס | נהג דיליז'נס | פרק: "The Boscombe Valley Mystery" |
| 1992 | קרוב רחוק | גולש בוגי | פרק: "#1018" |
| 1992 | A Country Practice | בן לויד | 2 פרקים |
| 1993–1994 | G.P. | סקוט בראונינג | 2 פרקים |
| 1994 | קרוב רחוק | רובי טיילור | פרק: "#1451" |
| 1994 | היי אבא..! (אנ') | ריצ'רד | פרק: "Rebel Without a Clue" |
| 1995 | Echo Point | ניית'ן פוטר | 5 פרקים |
| 1996 | Water Rats | ניפר | פרק: "Iron Man" |
| 1997 | במלכודת העולמות: ארצו של לורד הדרקון | ג'וש מורגן | תפקיד ראשי; 26 פרקים |
| 1997–2002 | קרוב רחוק | ויני פטרסון (אנ') | 222 פרקים |
| 2003 | The Handler | ביימס | פרק: "Off the Edge" |
| 2004 | מרוץ לאתמול | ג'ייק ווייט | פרק: "Closure" |
| 2004–2005 | סאמרלנד (אנ') | ג'יי רוברטסון | תפקיד ראשי (2 עונות); 26 פרקים |
| 2008 | חוק וסדר: מדור מיוחד | סמל דומיניק פרוייט | פרק: "PTSD" |
| 2008–2014 | דם אמיתי | ג׳ייסון סטקהאוס (אנ') | תפקיד ראשי (7 עונות); 80 פרקים |
| 2012 | הבחורה החדשה | אוליבר | פרק: "Valentine's Day" |
| 2014–2015 | ג'ייק והפיראטים מארץ לעולם לא | ברוסטר | דיבוב; 4 פרקים |
| 2017 | Apollo Gauntlet | סופר נייף | דיבוב; 5 פרקים |
| 2018–2019 | The Oath | הבלש סטיב האמונד | תפקיד ראשי (2 עונות); 18 פרקים גם מפיק (2018, 10 פרקים) |
| 2020 | Sacred Lies | פיטר וולף | תפקיד ראשי (עונה 2); 10 פרקים |
| 2021 | Creepshow | אלכס טומי | פרק: “The Right Snuff/Sibling Rivalry” |
| 2021 | הם (אנ') | ג'ורג' בל | תפקיד ראשי; 10 פרקים |
| 2022 | Kindred | טום "תומאס" ויילין | 7 פרקים |
הערות שוליים

↑  Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית)
| --- | --- |
בקרת זהויות :  BNE: XX5605878  GND: 143403494  ISNI: 0000 0001 1603 2451  LCCN: n2008012576  NKC: xx0205097  VIAF: 19148460   WorldCat (עם VIAF): 19148460
רודולף השלישי, מרקיז באדן-באדן

| --- | --- |
 לידה:  המאה ה־13 
 פטירה:  2 בפברואר 1332 
 
רודולף השלישי, מרקיז באדן-באדן (בגרמנית: Rudolf III. von Baden; נפטר ב-2 בפברואר 1332) היה בנם של רודולף הראשון, מרקיז באדן-באדן ואשתו, קוניגונדה מאברשטיין. לאחר שאביו נפטר ב-1288, הוא שלט במרקיזות במשותף עם אחיו הסו, הרמן השביעי ורודולף השני.
רודולף השלישי היה נשוי ליוטה משטראסברג. נישואים אלה נותרו ללא ילדים.
| --- | --- |
בקרת זהויות :  GND: 138062633  VIAF: 86210793   WorldCat (עם VIAF): 86210793
רוברט ארבולדה

רוברט ארבולדה (בספרדית: Robert Arboleda; נולד ב-22 באוקטובר 1991) הוא כדורגלן אקוודורי המשחק בסאו פאולו בעמדת הבלם.
קריירת מועדונים

ארבולדה התחיל את הקריירה שלו במחלקת הנוער של אולמדו. בשנת 2011 הושאל לקניאר ועונה לאחר מגן לדפורטיבו גרסיה, בה שיחק גם בעונה שלאחר מכן.
ב-22 בינואר 2013 חתם ב-LDU לוחה מליגת העל האקוודורית. ב-31 בינואר, הוא ערך את הופעת הבכורה שלו בקבוצה בהפסד 2-1 לאינדפנדיינטה דל ואלה, במשחק זה גם הורחק. ב-3 בנובמבר 2013 ארבולדה הבקיע את שער הבכורה שלו בקבוצה בניצחון 1-2 נגד דפורטיבו קואנקה.
ב-7 בינואר 2014 ארבולדה חתם באתלטיקו קטוליקה, אך כעבור שבועיים חזר ל-LDU לוחה כשחקן מושאל.
לקראת עונת 2015 ארבולדה חזר לאתלטיקו קטוליקה, בה שיחק שתי עונות וחצי.
ב-5 ביולי 2017 ארבולדה חתם בסאו פאולו מליגת העל הברזילאית, שהיא התחנה הראשונה שלו מחוץ לאקוודור, תמורת 1.8 מיליון אירו. ב-10 ביולי ארבולדה ערך את הופעת הבכורה שלו בקבוצה בהפסד 3-2 לסנטוס, בו גם כבש את שער הבכורה שלו בקבוצה.
קריירה בינלאומית

ב-26 ביוני 2016 ארבולדה ערך את הופעת הבכורה שלו בנבחרת אקוודור בניצחון 0-1 נגד ארצות הברית. ארבולדה, נכלל בסגל הנבחרת לקראת קופה אמריקה 2016, אך לא שותף באף משחק.
ב-22 בפברואר 2017 ארבולדה הבקיע את שער הבכורה שלו בנבחרת בניצחון 1-3 נגד הונדורס.
נכלל בסגל נבחרת אקוודור לטורניר מונדיאל 2022.
הערות שוליים

↑  Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית)
| נבחרת אקוודור – קופה אמריקה 2016 |
| --- | --- | --- |
|  1 בנגרה •  2 מינה •  3 אראסו •  4 פארדס •  5 רמירס •  6 נובואה •  7 מונטרו •  8 גאיבור •  9 מרטינס •  10 ו. איובי •   11 ארויו •  12 דראר • 13 אנר •  14 מנה • 15 לראה • 16 ולנסיה • 17 ח. איובי • 18 גרואסו • 19 קסארס • 20 ארבולדה • 21 אצ'ילייר • 22 דומינגס • 23 בולניוס • מאמן: קינטרוס |  1 בנגרה •  2 מינה •  3 אראסו •  4 פארדס •  5 רמירס •  6 נובואה •  7 מונטרו •  8 גאיבור •  9 מרטינס •  10 ו. איובי •   11 ארויו •  12 דראר • 13 אנר •  14 מנה • 15 לראה • 16 ולנסיה • 17 ח. איובי • 18 גרואסו • 19 קסארס • 20 ארבולדה • 21 אצ'ילייר • 22 דומינגס • 23 בולניוס • מאמן: קינטרוס | אקוודור |
| נבחרת אקוודור – קופה אמריקה 2019 |
| --- | --- | --- |
|  1 בנגרה •  2 מינה •  3 ארבולדה •  4 ולאסקו •  5 רנ. איברה •  6 רמירס •  7 רו. איברה •  8 גרואסו •  9 גארסס •  10 מנה •   11 פרסיאדו •  12 אורטיס • 13 אנר •  14 אראגה • 15 אינטראגו • 16 ולנסיה • 17 קינטרו • 18 אורחואלה • 19 קאסיידו • 20 צ'יקאיסה • 21 אצ'ילייר • 22 דומינגס • 23 מנדס • מאמן: גומס |  1 בנגרה •  2 מינה •  3 ארבולדה •  4 ולאסקו •  5 רנ. איברה •  6 רמירס •  7 רו. איברה •  8 גרואסו •  9 גארסס •  10 מנה •   11 פרסיאדו •  12 אורטיס • 13 אנר •  14 אראגה • 15 אינטראגו • 16 ולנסיה • 17 קינטרו • 18 אורחואלה • 19 קאסיידו • 20 צ'יקאיסה • 21 אצ'ילייר • 22 דומינגס • 23 מנדס • מאמן: גומס | אקוודור |
| נבחרת אקוודור – קופה אמריקה 2021 |
| --- | --- | --- |
|  1 גלינדס •  2 טורס •  3 ארבולדה •  4 אינקפיה •  5 ארויו •  6 נובואה •  7 אסטופיניאן •  8 מרטינס •  9 קמפנה •  10 דיאס/גרואסו •   11 אסטרדה •  12 אורטיס • 13 אנר •  14 אראגה • 15 מנה • 16 פיניידה • 17 אנ. פרסיאדו • 18 אי. פרסיאדו • 19 פלאטה • 20 מנדס • 21 פרנקו • 22 דומינגס • 23 מ. קאייסדו • 24 לאון • 25 קרבאלי • 26 ג. קאייסדו • 27 פלאסיוס • 28 הורטדו • מאמן: אלפארו |  1 גלינדס •  2 טורס •  3 ארבולדה •  4 אינקפיה •  5 ארויו •  6 נובואה •  7 אסטופיניאן •  8 מרטינס •  9 קמפנה •  10 דיאס/גרואסו •   11 אסטרדה •  12 אורטיס • 13 אנר •  14 אראגה • 15 מנה • 16 פיניידה • 17 אנ. פרסיאדו • 18 אי. פרסיאדו • 19 פלאטה • 20 מנדס • 21 פרנקו • 22 דומינגס • 23 מ. קאייסדו • 24 לאון • 25 קרבאלי • 26 ג. קאייסדו • 27 פלאסיוס • 28 הורטדו • מאמן: אלפארו | אקוודור |
| נבחרת אקוודור – מונדיאל 2022 |
| --- | --- | --- |
|  1 גלינדס •  2 טורס •  3 אינקפיה •  4 ארבולדה •  5 סיפואנטס •  6 פאצ'ו •  7 אסטופיניאן •  8 גרואסו •  9 אי. פרסיאדו •  10 איברה •   11 אסטרדה •  12 רמירס • 13 אנר •  14 אראגה • 15 מנה • 16 סרמיינטו • 17 אנ. פרסיאדו • 18 פלאסיוס • 19 פלאטה • 20 מנדס • 21 פרנקו • 22 דומינגס • 23 קאייסדו • 24 ראסקו • 25 פורוסו • 26 רודריגס • מאמן: אלפרו |  1 גלינדס •  2 טורס •  3 אינקפיה •  4 ארבולדה •  5 סיפואנטס •  6 פאצ'ו •  7 אסטופיניאן •  8 גרואסו •  9 אי. פרסיאדו •  10 איברה •   11 אסטרדה •  12 רמירס • 13 אנר •  14 אראגה • 15 מנה • 16 סרמיינטו • 17 אנ. פרסיאדו • 18 פלאסיוס • 19 פלאטה • 20 מנדס • 21 פרנקו • 22 דומינגס • 23 קאייסדו • 24 ראסקו • 25 פורוסו • 26 רודריגס • מאמן: אלפרו | אקוודור |
רמונאס שישקאוסקאס

רמונאס שישקאוסקאס (ליטאית: Ramūnas Šiškauskas; ‏נולד ב־10 בספטמבר 1978) הוא כדורסלן עבר ליטאי אשר שיחק בעמדות הקלע והפורוורד והיה אחד משחקני הכדורסל הטובים באירופה ובנבחרת ליטא. גובהו של שישקאוסקאס הוא כ-1.98 מטר.
קריירה

שישקאוסקאס יליד קייסדורס שבליטא הסובייטית החל את קריירת הכדורסל שלו בגיל 13 בקבוצה המקומית של העיר, שם שיחק עד גיל 18. בעודו בן 18 מאתר כישרונות מקבוצת סאקאלי התרשם מהשחקן והחתים אותו בקבוצה.
לאחר שתי עונות עבר לריטאס וילנה, בה זכה שלוש פעמים באליפות הליגה הליטאית, ונבחר לשחקן הטוב ביותר (MVP) של הליגה. לאחר שש עונות עזב את ליטא ועבר לבנטון טרוויזו האיטלקית, איתה זכה באליפות איטליה, אך לאחר עונה עזב בשל קשיים אישיים. לאחר שחוזר על ידי קבוצות יורוליג רבות, חתם לבסוף בפנאתינייקוס היוונית, איתה זכה באליפות יוון וביורוליג. עונה לאחר מכן עבר לשחק בצסק"א מוסקבה הרוסית, בה זכה באליפות רוסיה, ושנה שנייה ברציפות ביורוליג, לאחר ניצחון בגמר על מכבי תל אביב.
בנבחרת ליטא שישקאוסקאס החל לשחק בשנת 2000. במסגרת הנבחרת הוא הספיק לזכות במדליית זהב באליפות אירופה 2003, ובמדליית ארד באליפות אירופה 2007.
בקיץ 2012 הודיע שישקאוסקאס על פרישה ממשחק פעיל.
קייט זיגלר

קייט מארי זיגלר (באנגלית: Kate Marie Ziegler נולדה ב-27 ביוני 1988) היא שחיינית אמריקאית. היא אלופת עולם בעלת 4 מדליות זהב במשחים הארוכים (800 מטר ו-1500 מטר חופשי) ושיאנית עולם במשחה ל-1500 מטר חופשי.
ביוגרפיה

זיגלר נולדה בגרייט פולס, וירג'יניה. היא למדה לתואר ראשון באוניברסיטת ג'ורג' מייסון עד שעברה לאוניברסיטת צ'אפמן.
ביוגרפיה > אלופת עולם

באליפות העולם בשחייה (בריכה של 25 מטר) שנערכה באינדיאנפוליס, אינדיאנה באוקטובר 2004 זכתה זיגלר במדליית כסף במשחה ל-800 מטר חופשי בתוצאה של 8:20.55 דקות, אחרי שיאנית העולם סשיקו יאמאדה מיפן (8:18.21 דקות) ולפני מליסה גורמן מאוסטרליה (8:25.38 דקות).
בתחרות שנערכה בניו יורק, במסגרת סבב תחרויות "גביע העולם", בפברואר 2005 קבעה זיגלר במשחה ל-800 מטר חופשי שיא אמריקאי חדש של 8:16.32 דקות, שיפור לשיא הוותיק ביותר בארצות הברית בן ה-25 שנים של סינתיה וודהד.
באליפות העולם בשחייה שנערכה במונטריאול, קנדה ביולי 2005 זכתה זיגלר בשתי מדליות זהב, במשחה ל-800 מטר חופשי בתוצאה של 8:25.31 דקות, לפני בריטני רימר מקנדה (8:27.59 דקות) ואיי שיבאטה מיפן (8:27.86 דקות) ובמשחה ל-1500  מטר חופשי בתוצאה של 16:00.41 דקות (התוצאה השלישית בכל הזמנים), לפני פלביה ריגאמונטי משווייץ (16:04.34 דקות) ורימר (16:07.73 דקות).
באליפות העולם בשחייה (בריכה של 25 מטר) שנערכה בשאנגחאי, סין באפריל 2006 זכתה זיגלר ב-3 מדליות, אחת מכל סוג. מדליית זהב במשחה ל-400 מטר חופשי בתוצאה של 4:01.79 דקות, לפני ברונט באראט מאוסטרליה (4:03.29 דקות) ופדריקה פלגריני מאיטליה (4:03.63 דקות), מדליית כסף במשחה ל-800 מטר חופשי בתוצאה של 8:14.12 דקות, אחרי אנסטסיה איווננקו מרוסיה שקבעה שיא תחרות חדש של 8:11.99 דקות ולפני רבקה קוק מבריטניה (8:20.02 דקות) ומדליית ארד במשחה שליחות 4x200 מטר חופשי בתוצאה של 7:49.16 דקות, אחרי אוסטרליה (7:46.96 דקות) וסין (7:47.07 דקות).
באליפות הפאן פסיפיק בשחייה שנערכה בוויקטוריה, שבפרובינציית קולומביה הבריטית, קנדה באוגוסט 2006 זכתה זיגלר בשתי מדליות זהב במשחה ל-800 מטר חופשי בתוצאה של 8:24.56 דקות, לפני שיבאטה (8:26.41 דקות) והיילי פירסול בת ארצה (8:27.57 דקות) ובמשחה ל-1500 מטר חופשי בשיא תחרות חדש של 15:55.01 דקות, התוצאה השנייה בטיבה בכל הזמנים והשחיינית השנייה בהיסטוריה ששחתה משחה זה מתחת ל-16 דקות, לפני פירסול 15:57.36 דקות ושיבאטה (16:11.13 דקות).